**FELVÉTELI KÖZLEMÉNY**

**Tamási Aranyalma Waldorf Általános Iskola és AMI**

**A 2020/21. tanévre történő beiratkozás tárgyában tájékoztatjuk a szülőket, hogy a járványügyi veszélyhelyzetre tekintettel kiadott, minden iskolára kötelező 7/2020. (III. 25.) EMMI határozat előírásainak megfelelően a felvételre jelentkezésre és beiratkozásra az alábbi szabályok irányadóak.**

1. **A felvételi jelentkezés, beíratási szándék bejelentésének ideje, módja**

Ideje: **2020. április 6 – április 24.**

Módja: **elsődlegesen elektronikus úton az iskola hivatalos e-mail címére:**

**beiratkozas2020@tamasiwaldorf.hu**

Benyújtandó iratok, adatok:

**felvételi adatlap** (honlapunkról letölthető)

**gyermek anamnézise** (honlapunkról letölthető)

**nyilatkozat a szülői felügyeleti joggyakorlásáról**(honlapunkról letölthető)

**kötelező felvételt biztosító (körzetes) iskola neve és címe**

**a gyermekről készült két hónapnál nem régebbi fotó**

**a gyermek által készített rajz**

Ha az elektronikus bejelentés akadályozott, a szülő telefonon is megteheti szándéknyilatkozatát Schmidt-Mézes Mónika intézményvezetőnél:

**telefonszám: 0630/ 631-6706**

**munkanapokon 9 és 17 óra között**

Ebben az esetben a felvételi adatlap szerinti adatokat és a körzetes iskola adatait vesszük fel és rögzítjük, az adatlapot, anamnézist, nyilatkozatot, a gyermekről készült fotót és a gyermek rajzát pedig majd a személyes beiratkozáskor kell átadnia, kitöltenie a szülőnek.

Kérjük, hogy lehetőség szerint mielőbb adják be a jelentkezést annak érdekében, hogy tudjon az iskola időben beíratási időpontot adni minden szülőnek a beiratkozásra nyitva álló időszakban.

Különösen indokolt esetben a személyes jelentkezésre is időpontot biztosítunk, telefonon történt egyeztetés alapján.

**Az iskola által már befogadott felvételi jelentkezéseket nem kell ismételten benyújtani, ezeket beiratkozási szándéknyilatkozatként kezeljük.**

1. **Telefonbeszélgetés a szülőkkel**

Ideje: **2020. április 6. – április 24**.

A járványügyi veszélyhelyzetben bevezetett korlátozások miatt nem tartható iskolánk Waldorf-kerettanterven alapuló megszokott felvételi folyamata: elmaradnak a gyermekek játékos ismerkedései és a személyes ismerkedő találkozások a szülőkkel. Ehelyett most telefonon fogjuk felkeresni a szülőket a beiratkozási időszakban, így beszélgetnek majd velük a gyermek iskolai nevelését-oktatását érintő kérdéseinkről a felvételi csoport pedagógusai.

1. **Beiratkozás**

Ideje: **kijelölt időpontban 2020. április 24-ig**

**A kijelölt időpontról a szülőket elektronikusan az általuk bejelentett e-mail címre, vagy telefonon tett bejelentés esetén telefonon értesítjük**.

Módja: **személyesen**

**a járványügyi előírások betartásával**

legalább negyedórás időközökkel ütemezett időbeosztás a személyes találkozások elkerülése érdekében, gumikesztyű, szájmaszk viselése az épületben tartózkodás alatt

Szükséges okmányok bemutatása:

**gyermek személyi igazolványa**

**gyermek lakcímigazolványa**

**gyermek TAJ-kártyája**

**szülő személyi igazolványa és lakcím igazolványa**

Egyebek:

**1. pont szerinti eredeti iratok benyújtása**

Az EMMI-határozat értelmében az iskolának a beiratkozást minden jelentkező számára biztosítania kell, és a beiratkozást követően kell döntést hoznia a felvétel kérdésében.

**Felhívjuk ezért a szülők figyelmét, hogy a beiratkozás nem jelenti a gyermek felvételét, a felvétel kérdésében hozott iskolai döntésről csak később, a beíratást követően kapnak értesítést.**

1. **Döntés és értesítés a felvételről, jogorvoslat**

**2020. április 24. és 27. között dönt az iskola felvételi kérelmekről.**

**A szülőket írásban, postai úton vagy a szülő kérelmére az általa bejelentett e-mail címre megküldve elektronikus úton értesíti.**

A tanulófelvétel kérdésében a döntéshozatal a Waldorf-kerettanterv osztályösszetételre vonatkozó elvei alapján történik, a pedagógiai elveket a jelentkezői körre egyenként és összességükben mérlegeli a Tanári Kollégium, és pedagógiai meggyőződése alapján dönt.

A szülőt a felvételt elutasító döntéssel szemben jogorvoslati jog illeti meg: a határozat kézhezvételétől számított 15 napon belül a fenntartóhoz (neve:Tamási Aranyalma Waldorf Egyesület,székhelye: 7090 Tamási, Damjanich u. 6.) kérelmet nyújthat be a döntés felülvizsgálatára.

A felvett gyermekek körzetes iskoláját legkésőbb 2020. április 27-ig értesítjük a felvételről, és ezzel egyidejűleg rögzítjük a tanulói jogviszonyt a KIR nyilvántartásában. A felvételt nem nyert gyermekekkel kapcsolatban keletkezett minden iratot, adatot az iskola az adatvédelmi előírásoknak megfelelően töröl a nyilvántartásából, illetve azokat megsemmisíti.

1. **Írásbeli megállapodás megkötése**

A felvételt nyert tanulók szülőivel a tanulói jogviszonyhoz kapcsolódó írásbeli megállapodások, egyéb szükséges nyilatkozatok aláírására a szülőkkel külön egyeztetett időpontban kerül sor.

Tamási, 2020. április 3.

 **Tamási Aranyalma Waldorf Általános Iskola és AMI**